
ŠKOLSKA PREVENTIVNA STRATEGIJA/ Školski preventivni programi (ŠPP)
šk. god. 2026./2027.
Školski preventivni program provodi se u okviru Školskog kurikuluma s ciljem promicanja zdravog i sigurnog razvoja učenika te prevencije neprihvatljivih oblika ponašanja, nasilja, ovisnosti i drugih rizičnih ponašanja.
Voditelj ŠPP-a: psihologinja Hana Miletić
PROCJENA STANJA I POTREBA
 Na temelju kontinuiranog praćenja funkcioniranja učenika, uvida razrednika, učitelja i stručnih suradnika te iskustava iz neposrednog odgojno-obrazovnog rada, utvrđena je potreba za nastavkom preventivnog djelovanja usmjerenog na osobni i socijalni razvoj učenika, kvalitetu međuljudskih odnosa, prevenciju neprihvatljivih i rizičnih ponašanja te očuvanje mentalnog zdravlja.
· Osobni i socijalni razvoj učenika – potrebno je kontinuirano osnaživati učenike u razvoju pozitivne slike o sebi, samopouzdanja, emocionalne pismenosti i regulacije emocija te razvijati komunikacijske, socijalne i druge životne vještine.
· Međusobni odnosi učenika – potrebno je poticati razvoj kvalitetnih vršnjačkih odnosa, empatije, međusobnog uvažavanja i suradnje te osnaživati učenike za konstruktivno rješavanje sukoba i nenasilno reagiranje u problemskim situacijama.
· Odnos učenik–učitelj te pozitivno školsko ozračje – potrebno je nastaviti razvijati odnose temeljene na međusobnom povjerenju, poštovanju, osjećaju sigurnosti i pripadnosti školi te poticati pravodobno prepoznavanje i reagiranje na teškoće učenika.
· Prevencija nasilja i drugih neprihvatljivih oblika ponašanja – potrebno je kontinuirano raditi na prepoznavanju i sprječavanju vršnjačkog i elektroničkog nasilja, poticanju odgovornog ponašanja te upoznavanju učenika s posljedicama neprihvatljivih oblika ponašanja.
· Prevencija ovisnosti i rizičnih ponašanja – pravovremeno prepoznavanje i smanjenje rizika povezanim s uporabom duhana, alkohola, droga, prekomjernog korištenja interneta i drugih ponašanja koja mogu predstavljati rizik za zdrav razvoj učenika.
CILJEVI PROGRAMA
 Program je usmjeren na sveobuhvatan razvoj učenika i školske zajednice:
· Poučavanje socioemocionalnim vještinama kao što su upravljanje emocijama, komunikacija i rješavanje sukoba.
· Usvajanje pozitivnih vrijednosti i odgovornog odnosa prema sebi i drugima.
· Promicanje zdravih životnih stavova i ponašanja te osvještavanje posljedica negativnih i neprihvatljivih ponašanja među učenicima.
· Jačanje mentalnog zdravlja i otpornosti učenika kroz podršku i preventivne aktivnosti.
AKTIVNOSTI
 Program se provodi kroz raznovrsne oblike edukacije i interakcije:
· Radionice i grupne aktivnosti za razvoj socijalnih i emocionalnih vještina.
· Edukativna predavanja o zdravom načinu života, prevenciji ovisnosti i rizičnih ponašanja.
· Prezentacije, projekti i kreativne aktivnosti koje potiču kritičko razmišljanje, odgovorno ponašanje i pozitivnu kulturu škole.
 
 



AKTIVNOSTI ZA  UČENIKE I RODITELJE
 
	Evaluirani programi/programi s certifikatom ZZJZ
Programi sa stručnim mišljenjem AZOO i suglasnošću MZOM-a

	Naziv programa
	Razredni odjel
	Broj susreta
	Broj susreta s roditeljima
	Provodi 

	Zdrav za pet - usmjeren na prevenciju ovisnosti, podizanje razine javnozdravstvene svijesti kod djece osnovnoškolskog uzrasta. 
Cilj: aktivno mijenjanje stavova i štetnih životnih navika, mijenjanje stavova o nužnosti zaštite okoliša i prirode, podizanje razine
	7.a, 7.b, 8.a, 8.b
	2 po razrednom odjelu
	0
	Vanjski suradnici MUP-a, pedagoginja, psihologinja, razrednici

	Trening životnih vještina 
Opis: univerzalni preventivni program. Provodi se u školskom okruženju, a namijenjen je ukupnoj populaciji učenika od 3. do 7. razreda
Cilj: razvijanje samopoštovanja, samopouzdanja, samokontrole, komunikacijskih i socijalnih vještina, razvijanje vještine suočavanja s pritiskom vršnjaka i dr.
	3.a, 3.b, 4.a, 4.b, 5.b, 6.a, 7.a, 7.b
	10 po razrednom odjelu
	0
	Razrednici 3.–7. razreda, pedagoginja, psihologinja

	Lions Quest – Vještine za adolescenciju
Cilj: školski program za razvoj mladih sa područjem djelovanja na sprječavanju bullinga i ovisnosti o drogama, sprječavanju nasilja i i konfliktnih situacija. To je program za poučavanje društvenih vještina, izgradnju karaktera i učenje o vrijednostima u društvu.
	6.a, 7.b
	13 po razrednom odjelu
	1 po razrednom odjelu
	Razrednici Edi Rosin i Igor Grgurević, psihologinja Hana Miletić

	Abeceda prevencije
Opis: aktivnosti se usmjeravaju na tri područja prevencije unutar škole: razvoj samopoštovanja i pozitivne slike o sebi, razvoj suradničkih socijalnih vještina i razvoj vještina nenasilnog rješavanja sukoba
	1.–8. razred
	kontinuirano tijekom školske godine
	2 po razrednom odjelu
	Razrednici


 
 



	Programi koji su osmišljeni u školi
· uključujući programe financirane putem Javnog poziva MZOM

	Naziv programa
	Razredni odjeli
	Broj susreta 
	Evaluacija 
	Broj susreta s roditeljima
	Provodi 

	Prevencija ovisnosti – Mjesec borbe protiv ovisnosti
(u Mjesecu borbe protiv ovisnosti: alkoholizam, pušenje, droga, kockanje, ovisnost o internetu) – osvijestiti štetnosti i opasnosti koje proizlaze iz navedenih sadržaja
	5.–8. razred
	3
	Praćenje provedbe aktivnosti
	0
	Psihologinja


 


	Značajnije preventivne aktivnosti 
(npr. obilježavanje nekih datuma, predavanja vanjskih suradnika)

	Naziv aktivnosti
	Razredni odjel/i
	Kratak opis aktivnosti ili sadržaj aktivnosti
	Trajanje
	Provodi

	Upoznavanje učenika sa zakonima, pravilnicima i školskim protokolima
	1.–8. razred
	Kućni red, pravilnici o vrednovanju i pedagoškim mjerama te postupanje radi zaštite prava učenika.
	2 sata po razrednom odjelu / 1 susret po polugodištu
	Razrednici

	Sigurnost na internetu 
Cilj: edukacija učenika o dobrobitima korištenja interneta i pravilnom ponašanju na društvenim mrežama, upoznavanje sa različitim online alatima za učenje i razmjenu informacija, informiranje o mogućim opasnostima na internetu.
	1.–8. razred
	Dobrobiti i rizici interneta, odgovorno ponašanje na društvenim mrežama i moguće opasnosti na internetu.
	Kontinuirano tijekom školske godine
	Učiteljice informatike

	Obilježavanje važnih dana u godini 
Opis - svake školske godine, u našoj školi obilježavamo brojne važne datume: Međunarodni dan mira, Stoti dan škole, Europski dan jezika, Svjetski dan hrane, Dan zaljubljenih, Međunarodni dan materinskog jezika, Međunarodni dan žena, Svjetski dan zaštite šuma, Dan broja Pi, Dan ružičastih majica, Mama budi zdrava, Međunarodni dan dječje knjige, Dan Europe, Dan svjesnosti o autizmu, Majčin dan, Međunarodni dan obitelji, Dan prašuma, Svjetski dan zaštite okoliša, Međunarodni dan glazbe i plesa, Međunarodni dan djeteta i njihovih prava, Svjetski dan voda i šuma, Svjetski dan kazališta, Svjetski dan nepušenja – TŽV, Dan planeta Zemlje, Svjetski dan biološke raznolikosti, Svjetski dan muzeja
	1.–8. razred
	Obilježavanje važnih datuma povezanih s mirom, zdravljem, nenasiljem, pravima djece, okolišem, različitostima i drugim odgojno-obrazovnim temama.
	Kontinuirano tijekom školske godine
	Svi učitelji, stručni suradnici, ravnateljica

	Vijeće učenika
Ciljevi: predlaganje mjera za unapređenje odg.-obraz. procesa, poticanje učenika na sudjelovanje u aktivnostima škole, promicanje međusobnog uvažavanja među učenicima u školi
	1.–8. razred
	Poticanje sudjelovanja učenika u životu škole, međusobnog uvažavanja i predlaganja mjera za unapređenje odgojno-obrazovnog procesa.
	Više puta tijekom godine
	Psihologinja, pedagoginja

	Identifikacija i rad s učenicima s teškoćama u razvoju
	1.–8. razred
	Identifikacija, praćenje i podrška učenicima prema Programu rada s učenicima s teškoćama u razvoju.
	Tijekom školske godine
	Psihologinja, pedagoginja

	Sociometrijska ispitivanja
	2.–8. razred
	Praćenje razredne klime i pravovremeno prepoznavanje učenika kojima je potrebna podrška.
	1 po razrednom odjelu
	Psihologinja, pedagoginja

	Kako učiti i naučiti
 Cilj: omogućiti učenicima da razviju znanja i vještine upravljanja svojim učenjem i primjene odgovarajućih strategija u različitim situacijama učenja u formalnom i neformalnom okružju. 
	5.a, 5.b
	Razvoj znanja i vještina upravljanja učenjem te primjena odgovarajućih strategija u različitim situacijama učenja.
	2 po razrednom odjelu
	Pedagoginja

	Profesionalno informiranje
 Ciljevi: upoznavanje učenika sa srednjim školama, procedurom e-upisa, informirati učenike o mogućnostima nastavka srednjoškolskog obrazovanja te im pomoći prilikom izbora
	8.a, 8.b
	Upoznavanje učenika sa srednjim školama i postupkom e-upisa te podrška pri izboru nastavka obrazovanja.
	2; 1 susret s roditeljima po razrednom odjelu
	Psihologinja, pedagoginja


 
 


	Programi/aktivnosti koje provode vanjski suradnici
(ako program/aktivnost provodi udruga i obuhvaća rad s učenicima, potrebna je suglasnost MZOM-a i stručno mišljenje AZOO)

	Naziv programa/aktivnosti
	Razredni odjeli
	Broj susreta
	Broj susreta s roditeljima
	Provodi 

	Poštujte naše znakove – akcija usmjerena na zaštitu djece u prometu
	1.a, 1.b
	1 po razrednom odjelu
	0
	Vanjski suradnici MUP-a, pedagoginja, psihologinja, razrednici

	Vršnjačko nasilje – povećanje svijesti o problematici vršnjačkog nasilja
	4.a, 4.b
	1 po razrednom odjelu
	0
	Vanjski suradnici MUP-a, pedagoginja, psihologinja, razrednici

	Nasilje na internetu – upoznati djecu s primjerenim ponašanjima na internetu te prepoznavanjem neprimjerenog ponašanja, posebice na društvenim mrežama
	6.a, 6.b
	1 sat po razrednom odjelu
	0
	Vanjski suradnici MUP-a, pedagoginja, psihologinja

	Mir i dobro – podučavanje o opasnostima koje prijete od uporabe pirotehničkih sredstava
	5.–8. razred
	1 susret
	0
	Vanjski suradnici MUP-a, pedagoginja, psihologinja, razrednici

	Program mjera zdravstvene zaštite
Opis: sistematski pregledi i cijepljenja prema programu te predavanja:
 1. razred – Higijena 
3. razred – Skrivene kalorije
4. razred – Pubertet
5. razred – Promjene u pubertetu
7. razred – Generacija Z
                 – Put do zrelosti
8. razred – Prijateljstvo, ljubav, spolnost
                 – Spolnost i zdravlje
                 – Alkohol i mladi
	1.–8. razred
	Tijekom školske godine, prema programu školske medicine
	0
	Liječnica školske medicine, medicinske sestre, patronažne sestre


 


AKTIVNOSTI ZA  UČITELJE / NASTAVNIKE I STRUČNE SURADNIKE
	Stručne teme 
	Edukacija  za provođenje konkretnog  preventivnog programa
	Napomena 

	UV
	RV
	Ime programa
	Broj sudionika edukacije
	Broj provoditelja nakon edukacije
	 

	Protokoli koji se primjenjuju u radu škole; Pravilnik o kućnom redu, Pravilnik o kriterijima za izricanje pedagoških mjera, Pravilnik o načinima, postupcima i elementima vrednovanja učenika u osnovnoj i srednjoj školi, Pravilnik o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima
	 
	 
	 
	 
	Učiteljsko vijeće; rujan 2026.

	Uloga odgojno-obrazovnog sustava u prevenciji; praćenje rada i prijenos informacija
	 
	 
	 
	 
	Učiteljsko vijeće; tijekom godine; psihologinja i pedagoginja

	 
	Prijenos informacija o razrednim odjelima pri prelasku iz 4. u 5. razred; praćenje ocjena, izostanaka i pedagoških mjera
	 
	 
	 
	Razredna vijeća; tijekom godine

	 
	Grupno savjetovanje s ciljem prevencije problema u ponašanju
	 
	 
	 
	Razrednici; 6 susreta; pedagoginja i psihologinja

	 
	Strukturirano praćenje nastave i funkcioniranja učenika s teškoćama, problemima u ponašanju i emocionalnim problemima
	 
	 
	 
	Prema GPP-u i prema potrebi; pedagoginja i psihologinja

	 
	Postupanje i smjernice za rad s učenicima s teškoćama i problemima u ponašanju
	 
	 
	 
	Individualno savjetovanje učitelja i pomoćnika u nastavi; prema potrebi; psihologinja i pedagoginja


 
 



